Publication: Magyar Közlöny
Issue: MK-2010-109 (Year: 2010, Number: 109)
Era: contemporary
Section: A közoktatásról szóló 1993. évi LXXIX. törvény (a továbbiakban: Köot.) 88. § (6) bekezdése helyébe a következõ
Paragraph Index: 101

(1) A Köot. 102. §-a a következõ (4) bekezdéssel egészül ki, s a jelenlegi (4)–(5) bekezdés számozása (5)–(6) bekezdésre változik: „(4) Ha a fenntartó három vagy annál több közoktatási intézményt tart fenn, a (3) bekezdés szerinti véleményeztetési kötelezettségének – a nevelési-oktatási intézmény átalakítása, megszüntetése, vezetõjének megbízása és megbízásának visszavonása kivételével – eleget tehet úgy is, hogy a tervezett intézkedésrõl szóló tájékoztatót az érintett közoktatási intézmény vezetõjének küldi meg azzal, hogy a helyben szokásos módon hozza nyilvánosságra, és hívja fel a (3) bekezdésben meghatározottak figyelmét arra, hogy a fenntartó tervezett intézkedésével kapcsolatos véleményüket a (3) bekezdésben meghatározott határidõ biztosítása mellett a közoktatási intézmény vezetõjének küldhetik meg. A közoktatási intézmény vezetõje a véleményeket a véleményezési határidõ lejártát követõ öt munkanapon belül megküldi a fenntartónak.”

Source: https://magyarkozlony.hu/hivatalos-lapok/6f2f370c2e739c9642d0f3e34417dfa4c53b3051/dokumentumok/d2a1e50277338b06c3b8fd701fbb644914f00ab7/letoltes